Asiatiese wildekat - Wikipedia
(Gray, John Edward, 1830–1832)
Die Asiatiese wildekat (Felis silvestris ornata) is ’n subspesie van die wildekat wat van die oostelike Kaspiese See-gebied tot in Wes-Indië voorkom, asook noord tot by Kazachstan en wes tot by Sjina en Suid-Mongolië. Dit is die mees algemene wildekat en word sedert 2002 op die IUBN-rooilys as veilig aangedui. Hulle word dikwels bedags opgemerk.
Dit is ook bekend as die Asiatiese steppewildekat en Indiese woestynkat.
Die wildekat van Sentraal-Asië verskil van sy Europese eweknie deurdat dit ’n meer grys-geel of rooierige agtergrondkleur het, met duidelike klein swart en rooi-bruin kolle wat op plekke strepe vorm.
Die Kaukasus is die oorgangsone tussen die Europese wildekat in die noorde en weste en die Asiatiese wildekat in die suide en ooste. Albei die katte kom in dié gebied voor. In Afganistan is die Asiatiese wildekat reeds voor 1973 aangeteken in die Sentraal-Hazarajat—berge en die steppe, van Shibar-pas naby Herat en in die Bamyan-provinsie. In Indië word hulle hoofsaaklik in beboste woestyngebiede aangetref.
↑ 1,0 1,1 Driscoll, C., Nowell, K. (2010). “Felis silvestris”. IUCN Rooilys van Bedreigde Spesies. Weergawe 2011.2.. Internasionale Unie vir die Bewaring van die Natuur.
↑ Nowell, K., Jackson, P. (1996) Asiatic Wildcat Felis silvestris, ornata group (Gray 1830)
↑ Habibi, K. 1977. The mammals of Afghanistan: their distribution and status. Unpublished report to the UNDP, FAO and Ministry of Agriculture, Kabul.
↑ Sharma, I. K. 1979. Habits, feeding, breeding and reaction to man of the desert cat Felis libyca (Gray) in the Indian Desert. Journal of the Bombay Natural History Society 76(3): 498–499.
Wikimedia Commons bevat media in verband met Felis silvestris ornata.
Ontsluit van "https://af.wikipedia.org/w/index.php?title=Asiatiese_wildekat&oldid=1398942"	Kategorieë: IUBN Rooilys veilige spesiesKatagtiges	Navigasie-keuseskerm
AzərbaycancaBosanskiCatalàČeštinaDeutschΕλληνικάEnglishEspañolFrançaisHrvatskiMagyarInterlinguaItaliano日本語ҚазақшаNorsk bokmålPolskiРусскийSrpskohrvatski / српскохрватскиSimple EnglishSvenskaУкраїнськаTiếng Việt	Wysig skakels	Die bladsy is laas op 17 November 2015 om 04:53 bygewerk.